b'\n_START_ARTICLE_\nOksana Zabu\xc5\xbeko\n_START_PARAGRAPH_\nOksana Zabu\xc5\xbeko (ukr. \xd0\x9e\xd0\xba\xd1\x81\xd0\xb0\xd0\xbd\xd0\xb0 \xd0\xa1\xd1\x82\xd0\xb5\xd1\x84\xd0\xb0\xd0\xbd\xd1\x96\xd0\xb2\xd0\xbd\xd0\xb0 \xd0\x97\xd0\xb0\xd0\xb1\xd1\x83\xd0\xb6\xd0\xba\xd0\xbe - Oksana Stefanivna Zabu\xc5\xbeko); (19. rujan 1960., Luck, Ukrajina); je ukrajinska spisateljica, poznata u ukrajinskim i europskim spisateljskim krugovima. Oksana je u europskim krugovima posebno poznata zbog svojih knji\xc5\xbeevnih kritika i literarnog djela \xc2\xabField Work in Ukrainian Sex\xc2\xbb (1996.) koje je prevedeno na osam svjetskih jezika. U svojim knji\xc5\xbeevnim i drugim djelima Oksana posebnu pozornost posve\xc4\x87uje ukrajinskoj samoidentifikaciji, postkolonijalnim pitanjima i feminizmu u svijetu i Ukrajini._NEWLINE_Oksana Zabu\xc5\xbeko je zavr\xc5\xa1ila studij filozofije na Kijevskom sveu\xc4\x8dili\xc5\xa1tu te je doktorirala 1987. godine. Godine 1992. pozvana je na ugledno ameri\xc4\x8dko sveu\xc4\x8dili\xc5\xa1te Penn State University kako bi predavala na temu ukrajinske knji\xc5\xbeevnosti. Od tada je u \xc4\x8destim kontaktima sa vi\xc5\xa1e svjetskih sveu\xc4\x8dili\xc5\xa1ta, posebno u SAD-u i Njema\xc4\x8dkoj. Oksana ima stalan posao na Filozofskom Institutu \xc2\xabHrihorij Skovoroda\xc2\xbb koji se nalazi u sklopu Nacionalne akademije znanosti u Ukrajini.'